**ТАТАР ТЕЛЕН**

**ДИСТАНЦИОН УКЫТУ**

**Татар теле укытучылары изоляция шартларында да онлайн дәресләрендә белем бирергә тырышты. Моның өчен күпләребез WhatsApp, ВКонтакте челтәрен кулланды. Әмма иң авыры- татар телен укыта торган махсус электрон платформа булмавы, булган мәйданчыкларда татар теленә урын табылмаганлыгы.**

Илебез мәктәпләре дистанцион рәвештә белем алып 19-21 нче уку елын тәмамлады. Русиядә "үзизоляция" тәртибе кертелү сәбәпле, укучылар мәктәпкә йөрмичә генә өйдән дәрес алды. Мондый яңа формат, билгеле, күп проблемнар тудырды, ата-аналар бигрәк тә техник мәсьәләләргә зарланды.

мәгариф һәм фән министрлыгы үз сайтында дистанцион укыту өчен методик киңәшләр чыгарды. Шулар арасында дистанцион укыту мөмкинлеген биргән ресурслар [исемлеге](http://mon.tatarstan.ru/rus/obrazovatelnie-onlayn-platformi-i-tsifrovie.htm" \t "_blank)дә бар. Исемлектә дәүләтнеке, дәүләткә якын булган һәм хосусый платформалар тәкъдим ителде.

Бу исемлектә татар теленнән яки татар телендә бер ресурс та булмавын ачыклады. **"Учи.ру", "Фоксфорд", "ЯКласс", "Инфошкола"** кебек ресурслар төрле фәннәрне, темаларны үзлектән һәм дистанцион үзләштерү мөмкинлеген бирә, ләкин аларның берсендә дә татар телле курс юк. Кайбер платформаларда контентның күп өлеше түләүле.

Шуның өчен күпчелек татар теле дәресләрен WhatsApp мессенджеры ярдәмендә үткәрдек. биремнәрне шуннан гына җибәреп, укучылар да шуннан җавап бирде. Skype, Zoom, Джетси МЕЕТ кебек онлайн платформаларны да кулланып укытуны оештырдык.

Дистанцион уку вакытында програмны җиңеләйтү, җиңелрәк биремнәр ясату татар теленә генә түгел, башка фәннәргә дә кагылды, ди Русия күләмендә шундый күрсәтмә бирелде: програмнарны җиңеләйтү, өй эшләрен мөмкин кадәр киметү. Бөтен фәннәрдән програмны кыскарту, гадиләштерү максаты куелды. Дәрестә укучылар алдында басып торып, теманы аңлату – бер әйбер, ә Zoom аша аңлату – бөтенләй икенче нәрсә, ә инде баланың үзенә мөстәкыйль эш бирү – өченче нәрсә"

Шуның өчен төрлечә эшләп карадык: кайбер сыйныфларда(көчлерәк) бөтен материалны тулаем үтәргә тырыштык, кайсыларында гадиләштердек, ә кайбер дәрестә укучыларны күбрәк җыр-моңга тарттык. Мәсәлән, спектакль карарга кушып, соңыннан аның буенча фикер алышу оештырдык, биремнәр эшләдек. Яки укучылар аудиокитап тыңлый икән, сорауларга җавап, рәсем төшерү кебек алымнарның кулландык

**Татар телен дистанцион ничек укытып була?**

бүгенге вазгыятьтә татар телен дистанцион укытуда нинди ресурслар, платформалар кулланып була :

[**"Ана теле"**](http://anatele.ef.com/partner/anat/default.aspx)**сайты.** 2013 елдан бирле эшләп килгән, Татарстан хөкүмәте финанслаган бу портал телне үзлектән өйрәнү мөмкинлеген бирә. Укытучылар аны дистанцион рәвештә бирем бирү өчен куллана ала. Проектның өстенлекле ягы – аның видео һәм аудио материалына бай булуы, җитешсезлекләр ягыннан – контент күбрәк олыларга юнәлгән, аерым темалар мәктәп укучыларына актуаль булмаска мөмкин.

1. [**"Сәлам" дәреслеге**](http://selam.tatar/)**сайты.** Урыс телле укучыларга юнәлгән, заманча укыту алымнары кулланылган дәреслек, 2016 елдан гамәлгә куелган. Сайтта 1-4нче сыйныф материаллары гына урнашкан, аларга аудиолар, видеолар, интерактив биремнәр тәкъдим ителә. Урта һәм югары мәктәп өчен биремнәр әлегә юк. Сайт урыс телле укучыларга гына юнәлгән.​
2. [**TATARSCHOOL**](http://tatarschool.ru/)**порталы.** Татармультфильм оешмасы әзерләгән дәреслекләргә мультимедиа кушымтасы. Башлангыч сыйныф татар телле укучыларга интерактив биремнәр, аудиолы текстлар тәкъдим ителә. Соңгы елларда яңартылмый.
3. [**"Татар иле"**](http://tatarile.tatar/)**энциклопедиясе сайты.** Укучыларга файдалы мәкаләләр җыентыгын тәкъдим итә. Сайтта әдәби уку хрестоматияләре дә урнашкан.
4. [**Әйдә! Online**](https://www.azatliq.org/eyde)**проекты.** Азатлык радиосы татар телен өйрәнүчеләр өчен алып барган ресурс. Татар телен онлайн өйрәнү курслары, аудиолар, видеолар, кызыклы тестлар, аудиолы һәм биремле әдәби әсәрләр кебек контент тупланган.

Болар – күп очракта татар телен мөстәкыйль рәвештә өйрәнер өчен булдырылган проектлар. Мәктәпләр өчен дә эчтәлек ягыннан сыйфатлы, балалар өчен кызыклы, заманча технологияләрне кулланып ясалган электрон платформалар әлегә юк.

Әмма һәр укытучының милли-төбәк компонентына таянып төзелгән үз дидактик материаллары да җитәрлек. Аларны интерактив формага күчерү – заман таләбе. LearningApps.org конструкторы бу проблеманы чишәргә ярдәм итә. Интерактив материаллар әзерләү өчен конструктор аңлаешлы, программалаштыру буенча өстәмә белемнәр таләп итми. Анда эшли башлау өчен сайтта теркәлү җитә.

learningapps.org – Швейцария һәм Германия университеты галимнәренең уртак проекты. [7,1] Бу сайтта 60-ка якын интерактив бирем ясап була. Иң киң таралган функцияләр: төшеп калган сүзләрне, тыныш билгеләрен өстәп язу, парларны туры китерү, тәртип буенча тезү, төркемнәргә-парларга аеру, схемада, картада тиешле терминны кую/язу, филвордлар, кроссвордлар, викториналар ясау һ.б.

Әзер биремнәрне бәяләү критерийларына уенның аңлаешлы, кыска, орфография һәм пунктуация кагыйдәләренә буйсынган булуы керә. Биремне үтәгәч, мактау сүзе белән үсендерү дә төп таләпләрнең берсе. Сүз байлыгын баету өчен, «Синонимнар сүзлеге», «Татар теленең фразеологик әйтелмәләр» сүзлекләрен файдаланабыз. Шулай ук AITeacher сайты да бик кызыклы гына . монда укытучы үзе дәрес төзи, биремнәр, тестлар , видеолар беркетә ала. Укучылар да сайтка кереп укытучы биргән эшне күрә. Эшләп җибәргәч, укытучыга шунда ук тикшергә мөмкинчелек бар.

XXI гасыр укытучысы булу – ул сиңа йөкләнгән вазифа, бурыч. Сиңа белдерелгән ышаныч. Бу ышанычны аклар өчен тырышырга, хезмәт куярга һәм, иң мөһиме, балаларны кызыксындыра алып, үз юлыңны сайларга, үзеңә дә үсештә булырга кирәк.